*Nem az Írás mondta-e, hogy Dávid magvából és Betlehemből, abból a faluból, ahol Dávid élt, jön el a Krisztus?”* (Jn 7,42)

Az Írás jól mondja, és Jézus beteljesítette az írásokat. Betlehemben született, Dávid családjában. Csak a Heródesi üldözés elől menekült el a család a gyermek Jézussal Betlehemből és lakott később Galileában. Akik tehát kételkedtek, nem jártak utána alaposan a tényeknek. Ma is vannak sokan, akik Jézus ellen beszélnek, de másoktól átvett szófordulatokat használnak. Saját maguk nem járnak utána a tényeknek.

Jézushoz való viszonyom nagyságrendekkel fontosabb, mint egy étel receptje. A receptnél megengedett, hogy ugyanúgy készítsem el, mint a másik. Jézus tekintetében azonban önálló, szabad akarattal hozott saját döntésre van szükség. Nem elég a másik pozitív vagy nem pozitív hozzáállása. (Semleges nincs is: ha nincs válasz, az is egy válasz.)

Dönteni nekem kell, ez a saját felelősségem! Dönts Jézus mellett! Járj utána – Ő a megígért Megváltó! *Vadon Gyula*